cyanic-selkie/wikianc huggingface dataset:
Republiek Niger
De Republik Niger is een Land in Westafrika. In'n Norden stött dat an de Grenzen vun Algerien un Libyen, in'n Westen an Mali un Burkina Faso, in'n Oosten an den Tschad un in'n Süden an Nigeria un an Benin. Niger is een Staat in dat Binnenland vun Afrika un hett keene Küsten. Een groot Deel vun dat Land maakt de Sahara, de Sahel un de Sudan ut. Niger is een vun de Länner up de Eer, de an'n minnsten vöran kamen sünd. Jümmers wedder hefft se dor mit Dröögheid un to wenig Eten to kriegen. Babenhen hett dat een ganze Reeg vun Versöken geven, de Regeren an sik to rieten. Upstännen vun de Tuareg sünd ok begäng ween. Man in'n Oogenblick sütt dat ut, as wenn een beten Roh inträden weer.
Land
De Sahara maakt twee Drüddel vun dat Land ut. Bloß een smalle Streek an de Grenz nah Nigeria hen höört to de Sahelzoon to. Düsse Streek is de nördlichst Kant vun de dröög Savann.
Lüe
In'n Norden vun Niger leevt veel Lüe in Oasen oder treckt mit jem ehr Veeh dör dat Land. Veel geeft aber ok de Veehtucht up un treckt in de Städer. Dor is to'n Deel gar keen Platz mehr in. De gröttste Deel vun de Inwohners leevt in den Süden, meist an de Grenz nah Nigeria un Benin. 94% vun de Minschen in den Niger sünd Muslimen, de Rest deelt sik up in Christen un Minschen, de den olen Gloven vun dat Land utöövt.
Volksgruppen
52 % vun de Minschen in Niger höört to de Volksgruppen vun de Djerma un de Songhai to. 23 % sund Haussa, 8 % Tuareg, um un bi 6 % Beri Beri un bi 4,3 % Fulbe. Denn leevt ok noch bi 3.000 Franzosen in dat Land, meist in de Städer.
Spraken
75 % in Niger spreekt Haussa as eerste oder tweete Spraak. Babenhen warrt Franzöösch, Songhai, Fulfulde, Tamascheq, Kanuri un annere Spraken snackt.
Probleme
In'n Dörsnitt bringt de Froonslüe in Niger 7,4 Kinner to'e Welt. Jedet Jahr weert dat 2,75 % Minschen mehr in dat Land. Dat lett nich so, as wenn sik dat ännern scholl, ofschoonst dat grote Probleme för dat Land mitbringt.
Historie
Vun fröh af an hefft Minschen in den Niger leevt. As de Islam na dat Land henkeem, weeren dor al Staaten, de wat vörstellen döen. De bleben ok bestahn, bet de Franzosen in dat Land kemen. 1921 is Niger een franzöösch Kolonie binnen Franzöösch-Westafrika wurrn. Dormals sünd de Grenzen tagen wurrn, ahn to kieken, wat dat mit de Kultur vun dat Land un mit de Spraken up sik harr. 1958 is Niger een autonome Republik wurrn un 1960 weer Niger unafhängig. 1995 is een Upstand vun de Tuareg to Enn kamen un dat wurr een Verdrag afslaten un Freden maakt. Prääsident vun dat Land is in'n Momang Mohamed Bazoum.
Weertschop
In dat Johr 2001 hett de Volksweertschop vun Niger een Bruttonatschonalprodukt vun knapp 1,7 Milliarden Euro tostann bröcht. Dat sünd 150 Euro up jeden Inwahner vun dat Land in't ganze Jahr. 40% vun dat Inkamen vun dat Land kaamt ut de Landweertschop, man bloß 14% ut de Industrie. Utföhren doot se vör allen Uran. De warrt besunners na Frankriek leevert. Niger is een vun de armsten Länner vun de ganze Eer. 61% vun de Inwahners hefft noch nich mal 1 US-Dollar an'n Dag.
Fiete
Fiete is en plattdüütschen Vörnaam for Jungs un för Deerns.
Herkamen
Fiete as Kortform vun’n Naam kann vun de Naams Friedrich, Fritz, Friederike (hebbt all tohoop mit den Naam Freerk to doon), Frieda (kummt vun Naams, de mit Freerk to doon hebbt, vun Elfriede oder annere Naams mit fried/fred) oder Sophie kamen.
Friedrich Weber
Friedrich Weber is de Naam von
* Friedrich Weber (1781–1823), düütschen Mediziner, Botaniker un Entomoloog,
Kiek ok bi: Fritz Weber.
Wossidlo
Wossidlo is de Familiennaam von
John McCue
John McCue is de Naam von
* John McCue (John William McCue; 1899–1930), engelschen Footballspeler,
Fickeisen
Fickeisen is de Familiennaam von
Seychellen
De Republiek vun de Seychellen (pldt.: Seychellen, engl.: Seychelles, frz.: Seychelles) is en Inselstaat in'n Indischen Ozeaan. He liggt ööstlich vun Afrika un nöördlich vun Madagaskar. Twuschen Afrika un de Seychellen liggt de Komoren.
Geografie
De Republiek besteiht ut 115 Inseln un is updeelt in 32 Barginseln (sunnerlich Granit) un en ganzen Bulten vun lüttje Koralleneilannen. De Barginseln weert as de „Seychellen an sik“ ankeken, de Koralleneilannen tellt to de so nömmten Outer Eilands. All tohopen sünd se verdeelt up en Stück See, wat bi 400.000 km² groot is.
De wichtigste Inselgrupp vun dat Land sünd de Eilannen um Mahé umto, mit Praslin un La Digue dor bi. Se weert „Inner Islands“ oder „Seychelles Bank“ nömmt. Dor leevt ok de meisten Minschen vun dat Land. Se höört to de Barginseln. Up Mahé liggt ok de hööchste Barg vun de Inseln. Dat is de Morne Seychellois, de 905 m hooch is. To de “Seychelles Bank” höört noch en Reeg vun lüttje Eilannen dor umto un, en beten wieter af, de Inseln Silhouette, Île du Nord (North Island), Frégate, Île Aride, Île aux Vaches un Île Denis.
Wieter af un buten vun de “Seychelles Bank” liggt de Outer Islands. Dor höört de Inselgruppen Aldabra (Hööftinseln liggt in dat Aldabra-Atoll), Cosmoledo-Atoll, de Farquhar-Grupp mit de Atollen Farquhar un Providence, de Alphonse-Grupp mit de Atollen Alphonse un St. François un de Grupp vun de Amiranten to. Dor is Desroche de Hööftinsel vun. Noch wieter buten liggt de Eilannen Platte (üm un bi 135 km süüdlich vun Mahé) un Coëtivy (290 km süüdlich vun Mahé).
Klima
Vunwegen dat de Äquater nich wiet weg is, is dat regeert hier en Tropenklima. De Temperaturen hefft keen groden Unnerscheden un liggt twuschen 24° C un 30 °C. An Nedderslag fallt up Mahé in de Hööftstadt Victoria 2.880 mm in’t Johr un in de Bargen sünd dat woll bi 3.550 mm.
De Tsunami vun’n 26. Dezember 2004 hett ok de Seychellen drapen. Utlööst wurrn weer he vun en Seebeven vör Indonesien.
Volksgruppen
De meisten Inwahners vun de Seychellen sünd „Kreolen“ (Mehr as 90 %). Se stammt tomeist af vun Slaven, de ut Afrika un ut Madagaskar hierher bröcht wurrn sünd un vun Siedlers ut Europa. Denn gifft dat noch en Minnerheit, de rein ut Europa stammen deit un lüttje Minnerheiten vun Chinesen un Inders.
Spraken
De Muddersprake vun de meisten Inwahners vun de Seychellen is Seselwa, wat en Kreoolspraak is. Neven Engelsch un Franzöös'sch is Seselwa ok Amtssprake.
Gloven
Mehr as 90 % vun de Inwahners höört to de Röömsch-kathoolsche Karken, bi 8 % sünd Protestanten. Chinesen un Inders pleegt den Gloven vun ehre Heimatlänner.
Historie
thumb|Utkiek över Victoria Annahmen warrt, dat de Seychellen vun Seefohrers un Kooplüde ut Arabien updeckt wurrn sünd. Man wiß is, dat Seefohrers ut Portugal al 1505 över düsse Inseln wat upschreven hefft. Siedlers hefft eerst de Franzosen dorhen stüert, ofschoonst de Eilannen to de Tied al 150 Johre lang in’n Westen bekannt ween sünd. Vun 1794 bit 1811 hett dat Striet um de Inseln geven twuschen Grootbritannien un Frankriek. Dat weer en Deel vun den groten Krieg twuschen Napoleon un en ganze Reeg vun Länner. De Briten weern in düssen Striet de Winners un hefft de Seychellen in’e Hand kregen. Se hefft se dormols Mauritius toslahn. An’n 31. August 1903 sünd de Seychellen en egen Kolonie vun Grootbritannien wurrn.
Politik
De Seychellen ehr Präsident is vun den 20. November 2020 af an Wavel Ramkalawan. He hett Danny Faure aflööst, de sien Amtstiet afloopen weer.
Dat Parlament driggt den Naam „National Assembly“ oder „Assamblee Nationale“. Dor höört 34 Afordenten to. 25 vun jem sünd direktemang wählt, de annern negen Plätze weert verdeelt an all Parteien, de tominnst 10 % kregen hefft.
Bezirken
De Seychellen hefft 25 Bezirken (Tohopenstellt na geograaphsche Laag, Hööftstäder/-öörd in Klammern)
Weertschop
De Staat vun de Seychellen kann vun de Midd vun 2008 af an nich mehr betahlen. Em is dat Geld utgahn. .
Tourismus
thumb|Île St. Pierre thumb|Flegerhaben up de Insel Mahé
Um un bi 30 % vun de Lüde, de arbeiden doot, sünd in den Frömdenverkehr togange. Dor verdeent se bi 70 % vun dat Volksinkamen mit. In de verleten Johren sünd vun private Investors grote Geldsummen in den Neebo un Utbo vun Hotels steken wurrn, sunnerlich in den Fiev-Steern-Sekter. Dat is bekannt, dat in so en Monokultur en groot Risiko liggt, man vunwegen de Seychellen ehre Geographie is dat Ansiedeln vun en Export-Industrie wiethen nich mööglich.
Verkehr
Up Mahé liggt de Seychellen ehr internatschonale Flegerhaben. Air Seychelles knütt all grote Eilannen tosamen un fliggt ok na Städer in Europa un Asien. Snellscheepe fohrt vun Mahé na Praslin, La Digue un Fregate.
Staatsutgaven
Twuschen 1992 un 2000 hett de Staat för düsse Sektoren so veel vun sien Huusholt insett:
Escambia County (Alabama)
Escambia County is en Kreis (County) in’n US-Bundsstaat Alabama. He hett 38.319 Inwahners (Stand Zensus 2010) op en Rebeet vun 2.455 km². De Sitt vun de Verwalten is in Brewton.
Historie
De Kreis is an’n 10. Dezember 1868 grünnt worrn.
Demografie
2,38 % hebbt 2000 tohuus ’n annere Spraak as Engelsch snackt un 0,61 % vun de Inwahners sünd buten de USA boren worrn.
Vun de Vöröllern her sünd 64,40 % vun de Minschen Witte, 30,79 % Swarte, 0,24 % stammt ut Asien un 0,03 % vun de Eilannen in’n Pazifik. 3,01 % sünd Nakamen vun Indianers. 0,40 % hebbt sik sülven to noch annere Gruppen torekent. 1,13 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,99 % vun de Lüüd ansehn.
Monroe County (West Virginia)
Monroe County is en Kreis (County) in’n US-Bundsstaat West Virginia. He hett 13.502 Inwahners (Stand Zensus 2010) op en Rebeet vun 1.225 km². De Sitt vun de Verwalten is in Union.
Historie
De Kreis is an’n 14. Januar 1799 grünnt worrn.
Demografie
Vun de 14.583 Inwahners bi’n Zensus vun 2000 harrn 5.571 Minschen Arbeit. Dat Inkamen je Kopp vun de hele Inwahnertall weer 17.435 US-Dollar. 7.715 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 859 Minschen maakt. 14,54 % vun de Inwahners leven 2000 ünner de Inkamensgrenz to de Armoot.
1,71 % hebbt 2000 tohuus ’n annere Spraak as Engelsch snackt un 0,47 % vun de Inwahners sünd buten de USA boren worrn. Op 100 Mannslüüd kaamt na de Statistik 125,4 Froonslüüd.
Vun de Vöröllern her sünd 92,67 % vun de Minschen Witte, 5,98 % Swarte, 0,16 % stammt ut Asien un 0,01 % vun de Eilannen in’n Pazifik. 0,23 % sünd Nakamen vun Indianers. 0,03 % hebbt sik sülven to noch annere Gruppen torekent. 0,92 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,49 % vun de Lüüd ansehn.
Jacobs University Bremen
rechts|duum|Dat Logo vun de Universität De Jacobs University Bremen, (vörmalig International University Bremen (IUB). Vunwegen een grode Spenn vun de Jacobs Foundation in Zürich is de Naam ännert wurrn) is een Privatuniversität in Bremen-Grohn. Se is in dat Johr 1999 vun de Stadt Bremen, de Universität Bremen un de Rice-University ut Houston, Texas (USA) grünnt wurrn.
Präsidentsche vun de International University is, vun den 10. Februar 2014 af an, Katja Windt. Vördem weer Heinz-Otto Peitgen Baas, man de harr an'n 6. November 2013 vor de Tied Bott geven. Dorvör weer Prof. Dr. Joachim Treusch Präsident. He harr an’n 1. Juli 2006 dat Amt vun Dr. Fritz Schaumann öbernahmen. Vörsitter vun dat „Board of Governors“ is vun den 1. Januar 2005 af an Prof. Dr. Theodor Berchem.
Inschreben sünd in’n Momang (September 2006) 1.000 Studenten ut 86 Nationen (618 Bachelor- un 382 Master- Studenten). An de Uni lehrt 102 Professors, sünst sünd dor noch 164 anner wetenschuplich Mitarbeiders bi.
De Campus vun de University liggt up dat Land vun de vörmalig Roland-Kasern in Bremen-Grohn.
Wat een studeeren kann
Up de International University kann een Ingenieurwesen, Naturwetenschop, Wetenschoppen vun den Geist un Sozialwetenschoppen studeeren. Dat gifft 16 Bachelor-Studiengäng un 14 Master-Studiengäng. De Spraak vun den Unnerricht is Engelsch.
Wat dat Studeeren kosten deit
Een Bachelor-Studium köst 15.000.- Euro in’t Johr. Bi een Master-Studium sünd dat 20.000 Euro. Een Probleem is, dat veel Studenten düt Geld nich betahlen könnt un dorüm Stipendien vun de University kriegt. Bi de Utwahl vun de Studenten warrt vör allens dor up keken, wat de Lüde könnt, un nich up jem ehr Geld. Man up düsse Aart kümmt nich so veel Geld in de University rin, as de bruken deit to’t Ünnerholen vun so’n düürn Appraat as’n Universität. Toschüss vun’n Staat scholl dat anunforsik nich geven, hett dat denn aber man doch jümmers geven.
Scholen
De University deelt sik up in dree Scholen („Schools“):
Dat Studium kann afslaten weern mit de akadeemschen Graden Bachelor of Arts, Bachelor of Science, Master of Arts, Master of Science, Executive Master / Master of Business Administration und Doctor of Philosophy (Ph. D.).
Colleges
Vörbild vun de Colleges sünd de Universität vun Oxford un de Universität vun Cambridge. Dorüm gifft dat bitherto dree so nömmte „Residential Colleges“: Alfried Krupp College, Mercator College un College III. Vunwegen datt een grötter Tall vun Studenten upnahmen weern kann, schall noch een veert College boot weern.
Finanzen
De Bedriev vun de Uni köst in’t Johr üm un bi 25 Mio. Euro. Dat Geld kümmt up ünnerscheedlich Aart tohopen. Toeerst mal mütt de Studenten een Studienbidrag betahlen. Denn gifft dat jummers wedder Spennen un Stiftungen. Dorto kaamt Drüddmiddels (bi 12,5 Mio. Euro in’t Johr), Winnsten ut dat Kapitalvermögen vun de Stiftung un Krediten vun de Banken. Dat Land Bremen hett vun 1999 af an 109 Mio. Euro to de University bidragen. Wenn dat sowiet is un dat kümmt to een Insolvenz, denn kriggt Bremen dat Grundstück un all Bowarken, de dor up staht, för 1.- Euro torüch. .
In de Johren 2004 un 2005 hett de dormalige IUB een groden Verlust maakt (18,4 un 20,9 Mio. Euro). To’n Utglieken möss de University wat vun ehr Vermögen verhökern. An’t Enn vun’t Johr 2005 stünnen 90 Mio. Euro an Frömdkapital gegen 13 Mio. Euro an Ümloopvermögen öber. Dat bedüüd: Jedet Johr keemen nee Schullen dorto. .
Bi dat Grünnen vun de IUB wurr fastleggt, de University scholl mit de Tiet 250 Mio. Euro Vermögen för de Stiftung tohopensammeln. Man de Ünnernehmen geben nich so veel, as een sik dat dacht harr. Dor is de Kurs vun dat Schipp meist nich to holen ween un dat wurr annahmen, dat duur nich mehr lang un de University möss tomaakt weern. Man an’n 1. November 2006 wurr kunnig maakt, dat de Jacobs Foundation, de vun Klaus Johann Jacobs upleggt wurrn is, in Zürich alltohopen 200 Mio. Euro toscheten will. Dat schall so gahn, dat 5 Johr lang jedet Johr 15 Mio. Euro för Forschen un Lehren tobottert weert un amenn, in dat Johr 2011 noch eenmal 125 Mio. Euro baben up den Kapitalstock uppackt weert. De „Board of Governors“ (dat is de Upsichtsraat) hett vunwegen sien Freud öber düsse Spenn ohn Gegenstimm beslaten: De IUB schall tokümstig den neen Naam Jacobs University Bremen dregen. De Jacobs Foundation hett düssen Besluss aber nich to'e Grundlaag vun sien Spenn maakt.
Sassoli
Sassoli is de Familiennaam von
Spacek
Špaček oder Spacek is de Familiennaam von
Kiek ok bi: Spatzek.
Burwitz
Burwitz is de Familiennaam von
Corregimiento Santa Ana
Corregimiento Santa Ana betekent
Frances Hamilton Arnold
Frances Hamilton Arnold (* 25. Juli 1956 in Pittsburgh, Pennsylvania) is en US-amerikaansch Biochemikerin un Chemieingenieurin. Se is Perfessersche för Chemieingenieurwesen, Biochemie un Bio-Ingenieurwesen an dat California Institute of Technology (Caltech) un hollt de Dick and Barbara Dickinson Professorship. Se gellt as Pionier up dat Rebeet van de Gerichtete Evolutschoon in de Chemie. För hör Leistungen wurr hör 2018 de Nobelpries för Chemie tospraaken.
Leven
Arnold is in en Vöroort van Pittsburgh, Pennsylvania as Dochter van den Karntechniker William Howard Arnold upwussen. Se is de Enkelin van den General William Howard Arnold. In hör Jöögd hett se gegen den Vietnamkrieg protesteert, truck ut Rebellion gegen hör Öllernhuus nah Washington D. C., wo se de High School sülvst dör Kellnern in en Jazzclub un Taxifohren betallen dee, un weer in Süüdamerika, um an en Solarenergieprojekt mittowarken. Se hett Luftfohrttechnik un Maschinenbau an de Princeton University studeert mit den Bachelor-Afsluss 1979 un kreeg 1985 an de University of California, Berkeley, in Chemie-Ingenieurwesen hör Doktertitel. Hör Dissertatschoon droog de Naam Design and scale-up of affinity separations. Af 1986 weer se an dat Caltech.
Wark
Se hett Substanzen entwickelt, de an Neurotransmitter koppeln un verbeterte Bildgevensverfohren to dat Utforschen van dat Gehirn verspreeken, wo funktschonelle Magnetresonanztomographie bither vörwegend up Suerstoffgehalt van dat Blood footen deiht.
Ok de enzymatische Billen van Köhlenstoff-Silizium-Bindungen wurr van hör Arbeitsgrupp beschreven. Ebenso wurr en hoochselektive Methood van de enzymatischen Dorstellen van en Cyclopropan-Präkursor bi de Synthees van Ticagrelor beschreven.
2005 weer se Mitbegrünnerin van Gevo Inc., de Methoden to dat Ertüügen van Bio-Brennstoffen entwickeln. Se hett en Enzym entwickelt, dat ünner anaeroben Bedingungen funktschoneert un so hooch Kösten för de Belüften spoort. Se arbeit an Enzymen, de Biodrievstoff statt ut Zuckern ut Zellulose winnen.
Persönliches
Se hett dree Söhns. 2005 wurr se an Borstkrebs krank un wurr opereert. To hör Hobbys tellen Düüken, Wannern Radfohren un Reisen.
Zondadari
Zondadari is de Familiennaam von
,
Sophie
Sophie (ok Sophia, Sofie, Sofia; plattdüütsch faken kort Fiete, Fieken oder Phië) is en Vörnaam for Deerns.
Herkamen
Sophie kummt vun den greekschen Naam Sophia/Σoφíα. Dat bedüüdt soveel as Wiesheit. De Naam is in dat Christendom begäng, wieldat Sophie vun Rom ene Hillige för de Christen is.
In Düütschland weer de Naam in dat 19. Johrhunnert un in de Tiet bet 1930 temlich geern nahmen. Denn is he aver kumplett ut’e Mood kamen un eerst siet de 1980er Johren warrt he wedder veel bruukt un höört to de 25 mehrstbruukten Naams.
Kiek ok na bi de List vun plattdüütsche Vörnaams.
Fickenscher
Fickenscher is de Familiennaam von
Kiek ok bi: Fikentscher, Fickentscher.
Johann Jacobs
Johann Jacobs (* 20. Mai 1869 in Borgfeld; † 21. Februar 1958 in Bremen) is de Grünner vun dat Ünnernehmen Jacobs-Kaffee, dat hüdigendags to den Konzern Kraft Foods tohören deit.
Toeerst hett he in sien Vaderstadt een Kolonialworenladen harrt. 1906 hett he sien eerst Koffirösteree upmaakt. Dor is denn later een vun de bekanntest Koffimaker in Düütschland vun wurrn.
Vun em hett ok dat „Johann Jacobs Museum“ in Zürich in de Swiez sienen Naam. Dat hett sien Groot-Brodersöhn Klaus Johann Jacobs 1984 upmaakt. Dor sund allerhand Saken to de Kulturgeschicht vun den Koffi in tohopenstellt. Babenhen gifft dat dor allerhand Maleree, Graphik, Porzellan un Sülver to sehn. Amenn is dor ok een vun de gröttsten Bökereen vun de Welt to dat Thema „Kulturgeschicht vun den Koffi“ to finnen.
Corregimiento Santa Rita
Corregimiento Santa Rita betekent
Burwash
Burwash betekent
Burwash is de Familiennaam von
Etowah County
Etowah County is en Kreis (County) in’n US-Bundsstaat Alabama. He hett 104.430 Inwahners (Stand Zensus 2010) op en Rebeet vun 1.386 km². De Sitt vun de Verwalten is in Gadsden.
Freisler
Freisler is de Familiennaam von
Etowah County
Historie
De Kreis is an’n 7. Dezember 1866 grünnt worrn.
Freisler
Kiek ok bi: Freissler.
Etowah County
Demografie
3,02 % hebbt 2000 tohuus ’n annere Spraak as Engelsch snackt un 1,63 % vun de Inwahners sünd buten de USA boren worrn.
Vun de Vöröllern her sünd 82,87 % vun de Minschen Witte, 14,68 % Swarte, 0,42 % stammt ut Asien un 0,03 % vun de Eilannen in’n Pazifik. 0,33 % sünd Nakamen vun Indianers. 0,73 % hebbt sik sülven to noch annere Gruppen torekent. 0,93 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,70 % vun de Lüüd ansehn.
Ivan Rebroff
Ivan Rebroff (* 31. Juli 1931 in Berlin-Spandau as Hans Rolf Rippert ; † 27. Februar 2008 in Frankfort an’n Main) weer en düütsch Singer, de, wegen sien Falsett-Stimm en Stimmumfang vun mehr as veer Oktaven harr.
George Wallace
George Wallace is de Naam von
Ivan Rebroff
Leven
Rebroff wurr as Hans Rolf Rippert in Berlin-Spandau boren. Sien Vader stamm ut Hessen un weer Ingeneur, sien Moder weer Russin – hett Rebroff seggt, aber de Medien hebbt hüm dat nicht glövt. Rebroff is in Bells un in Halle (Saale) upwussen, wo he Liddmaat in de Stadtsingechor weer. Later henn hett he tiedwies in Zell-Weierbach bi Offenburg un in en lütt Jagdslott bi Hunoldstal as ok up Skopelos, en lütt greeksch Eiland, leevt. Rebroff studeer Gesang an de Hoochschool för Musik un Theater in Hamborg (1951 bit 1959) as Fulbright-Stipendiat. Sien Hamborger Gesangslehrer Prof. Adolf Detel hett hüm dor to en Interpret vun oosteuropäisch Leedgood formt. 1958 hett Rebroff bi den düütschen Hoochschoolwettstrieden wunnen. Dornah weer he Singer bi de Swaartmeer-Kosaken, den Uraler Kosakenchor as ok de Don Kosaken Chor Serge Jaroff. 1960 wunn he bi de 9. Internatschonalen Musikwettbewerb vun de ARD in München den 1. Pries.
George Wallace
* George Wallace, Baron Wallace of Coslany (1906–2003), brietschen Politiker,
Ivan Rebroff
Leven
Bekannt wurr Rebroff dör de Rull vun de Melkmann Tevje in dat Musical Anatevka in’t Theater Marigny in Paris (över 1400 Vorstellungen). Dornah hett he bi mehrere Tourneeproduktschoonen un Speelfilmen mitmakt, so as in Der Barbier von Sevilla, Boris Godunow, Der Zigeunerbaron, Wiener Blut un Der Rosenkavalier. Ok in’t Feernsehn kunn man hüm faken sehn un he geev Konzerte in Konzertsälen, Karken un bi Gala-Veranstaltungen, toletzt in Dezember 2007 in Wien.
George Wallace
George Wallace betekent ok
Ivan Rebroff
Leven
Rebroff is an’ 27. Februar 2008 mit 76 Johr in en Krankenhuus in Franfort an’n Main an Organversagen un Hartstillstand storven.
Privat
Toletzt weer de Junggesell greeksch Staatsangehöriger. Sien öllere Bröer Horst Rippert weer lange Johren Sportreporter bi’d ZDF un in de Tweete Weltkrieg Pilot vun de Düütsch Luftwaffe (nah sien egen Angaven sall he an’ 31. Juli 1944 dicht bi Toulon den franzöösch Schriever Antoine de Saint-Exupéry afschooten hemm).
Pseudonym
De Naam Rebroff leidt sück vun de russch Översetten (rebro) vun dat düütsch Woort Rippe af. Ivan is de russch Form vun Hans. Passend to ditt Pseudonym harr Rebroff en bannig grooten Vullboort un harr bi offiziell Veranstaltungen un up Fotos immer en russch Fellmütz up un passend Folklorekleedung. So wirk he denn, as man sück in „Original-Russen“ vörstellen deiht. To sien Tiet weer in de Musikindustrie noch nich so professionell uptrucken as hüüd. Vun doher harr Rebroof en good Gespür för de Mechanismen in’t Showgeschäft.
Erie County (New York)
Erie County is en Kreis (County) in’n US-Bundsstaat New York. He hett 919.040 Inwahners (Stand Zensus 2010) op en Rebeet vun 2.707 km². De Sitt vun de Verwalten is in Buffalo.
Historie
De Kreis is an’n 2. April 1821 grünnt worrn.
Demografie
Vun de Vöröllern her sünd 82,18 % vun de Minschen Witte, 13,00 % Swarte, 1,46 % stammt ut Asien un 0,02 % vun de Eilannen in’n Pazifik. 0,61 % sünd Nakamen vun Indianers. 1,42 % hebbt sik sülven to noch annere Gruppen torekent. 1,31 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 3,27 % vun de Lüüd ansehn.
Holmboe
Holmboe is de Familiennaam von
Holmboe betekent ok
Gravity (2013)
Gravity (op plattdüütsch översett: „Gravitatschoon“) is de Titel vun en britisch-US-amerikaansch Science-Fiction-Thriller ut dat Johr 2013, de as 3D-Film produzeert worrn is. Speelbaas weer Alfonso Cuarón, de Hööftrull weer mit Sandra Bullock besett. De Premiere vun den Film weer bi de Filmfestspelen vun Venedig 2013. In de Düütschen Kino lööp he dat glieke Johr an’n 3. Oktober an.
Inholt
De Mischoonsspezialistsche Dr. Ryan Stone is mit den beslagen Astronaut Matt Kowalski un dree annere Astronauten in en Space Shuttle in’n Weltruum ünnerwegens. Tosamen mit en Kolleeg maakt de beiden Reparaturarbeiten an’t Hubble-Teleskop, wat för Stone de eerste Buteninsatz is. Över Funk sünd se mit de Kommandozentrale vun de NASA verbunnen un warrt so wies, dat en russ’schen Satellit in’n Ümloop tonichten maakt worrn is un de Schören un Brookstücken nu ahn Kontroll in de Ümloopbahn drieven doot. Dordör warrt ok annere Satelliten drapen, wat dat Trümmerfeld vergröttert un dat Space Shuttle in eernste Gefohr bringt. Jemehr Misschoon schall foorts afbroken warrn, man dat is al to laat. Jemehr Kolleeg blifft doot, as he vun en Trümmerdeel drapen warrt, man ok dat Hubble-Teleskop un dat Space Shuttle warrt dör tallrieke Inslääg tonichten maakt.
Kowalski un Stone drievt alleen in’t Weltall vun jemehr Ruumschipp weg. Stone kriggt Panik, man Kowalski kann ehr över Funk wedder to Roh bringen un sik mit Hülp vun sien Düsenrucksack na ehr hen bewegen. Tosamen kamt se torüch na dat Space Shuttle, finnt dor den Rest vun de Kru aver doot vör. Gau stellt se fast, dat se mit dat Wrack nix mehr anfangen künnt. Kowalski beslutt dorüm, de Internatschonale Ruumstatschoon ISS antostüern un mit de Nootfallkapseln dor an Boord torüch dör de Atmosphäär op de Eer to kamen. Mit Hülp vun de Düsen vun Kowalski sien Ruumantog maakt se sik op’n Weg. Man, as de ISS in Sicht kummt, seht se, dat ok de vun de Trümmers drapen worrn is. Blots een Nootfallkapsel is torüchbleven, bi de aver de Bremsfallschirm utlööst worrn is.
De Driefstoff vun Kowalski sien Düsen is intwüschen opbruukt, so dat se mit hoge Snelligkeit gegen de Butenhüll vun de ISS klabastern doot un wedder torüchprallt. Stone verfangt sik in’n apenen Fallschirm un warrt so torüchhollen, man Kowalski warrt wieder vun de Statschoon wegreten. As sik de Fallschirm loostorieten drauht, beslutt Kowalski sien Verbinnen mit Stone to lösen, dat wenigstens se sik redden kann. He klinkt sik ut un drifft af, ahn dat Stone wat dorgegen doon kann. Se mutt sik dorophen in de ISS redden, vunwegen dat ehr Suurstoff to Enn geiht. Aver ok in de ISS kann se nich blieven: Dör den groten Schaden brickt en Füür ut un se mutt sik in de letzte Nootfallkapsel torüchtehn. Afflegen kann se aver nich, vunwegen dat de Fallschirmlienen sik noch an de Ruumstatschoon verfangen hebbt. Se stiggt wedder ut, üm de Lienen loos to maken.
In den Moment kummt dat Trümmerfeld wedder op ehr to, dat na 90 Minuuten eenmol üm de Eer kreist is. Dorna is de ISS vullstännig twei. Stone hett nu blots noch de Nootfallkapsel, de se mit Hülp vun de Stüerdüsen op en chinees’sche Ruumstatschoon utrichten deit. Dat Hööftdriefwark tünnert aver nich, so dat se nich na de Statschoon henkamen kann. Jümmer wedder versöcht se en Nootsignal to funken un kriggt opletzt sogor Kuntakt to en Minschen. De stellt sik aver as gröönlännschen Fischer rut, de ehr nich wieterhülpen kann. Langsam vertwievelt Stone un is dicht dorvör optogeven. Se dreiht den Suerstoff af un will sik so dat Leven nehmen, as op eenmol Kowalski an de Kapsel kloppen deiht. He sleiht vör, dat se mit de Bremsraketen vun de Kapsel na de chinees’sche Ruumstatschoon flegen schall un snackt ehr goot to. Se warrt sik doröver kloor, dat se sik dat Opduken vun Kowalski blots inbillt hett. Liekers faat se wedder Moot un maakt sik nu doran, de Bremsraketen ingangtosetten. So kummt se wohrhaftig bi de Ruumstatschoon an, de aver jüst so vun de Trümmers drapen worrn is. Dordör sackt se af un is unkontrolleert op’n Weg torüch in de Eerdatmosphäär.
Kritik
De eersten Reakschonen op den Film na sien Premiere bi de 70. Filmfestspelen vun Venedig weern dörweg goot. Sünners de Regie, de Dorstellers un de Trickeffekten weern loovt.
Utteken
De Film weer utermatig spoodriek, wat sik ok in de bannig grote Tall vun Filmpriesen wiest. Gravity weer alltohopen för meist 250 Filmpriesen vörslahn (Stand: Juni 2014), dorünner alleen teihn mol för den Oscar. Uttekent weer he mit ruchweg 150 Priesen, dorünner:
Achtergrund
De Produkschoonsksoten vun den Film legen bi ruchweg 100 Millionen US-Dollar. Alleen an’t eerste Wekenenn hett de Film in de USA al 55,8 Millionen US-Dollar wedder inspeelt un weer op den eersten Platz vun de Kino-Charts. Weltwiet hett de Film över 700 Millionen US-Dollar inbröcht.
To den Hööftfilm Gravity is noch de Kortfilm Aningaaq rutkamen, de vun den Söhn vun’n Speelbaas, Jonás Cuarón, dreiht worrn is. In den Kortfilm geiht dat üm den snaakschen Empfänger vun de SOS-Funkspröök vun Dr. Ryan Stone.
Cuarón meen sülvst, dat de Film nich jümmer wetenschopplich richtig weer, vunwegen dat he för’t Vertellen eenige Freeheiten bruukt hett. Ofschoonst de Film för den Realismus vun de Bowarken in’t All un’t Inhollen vun physikaalsche Grundlagen loovt weer, gifft dat en Reeg vun Överdrieven un Saken, de nich akkerat sünd. So seggt to’n Bispeel Dr. Stone, dat se vör ehrn Insatz blots söss Maanden lang traineert un wegen ehr sünnere Utbilln utwählt weer. So welke Lüüd warrt as Bruuklast-Spezialist betekent un warrt normalerwies nich dorför traineert, buten dat ruumschipp to arbeiten oder en Ruumschipp to lannen.
An en annere Steed verfangt sik Stone mit ehrn Schoh in’n Fallschirm vun de Sojus un hollt Kowalski an en Reep fast. De Film wiest dat, as wenn Kowalski wieter vun Stone wegtogen warrt, wat aver in Wohrheit nich so is, as sik de beiden Astronauten al statschonär to de Sojus bewegt. Üm Kowalski wedder an de Sojus to trecken weer blots en lütten Ruck nödig wesen.
Un ok dat Stüern vun en MMU warrt in’n Film mit högere Snelligkeiten un gauere Richtwessel dorstellt, as dat in Wohrheit ünner de Massendraagheit mit de Reedschop mööglich weer. En MMU to stüern is bannig swoor, un dat duert lang, bit een an en Teel ankummt. In’n Film dorgegen kreist Kowalski gau un licht twüschen de Butenelementen vun’t Space Shuttle un vun de Satelliten rüm.
Spatzek
Kiek ok bi: Spacek.
Antonio Felice Zondadari
Antonio Felice Zondadari is de Naam von
* Antonio Felice Zondadari (1665–1737), italieenschen Geistlichen,
Samuels
Samuels is de Familiennaam von
Kiek ok bi: Samuel.
Burvill
Burvill is de Familiennaam von
Calthrop
Calthrop is de Familiennaam von
Wessex
Wessex betekent
Helena
Helena is de latiensche Form vun den ooltgreekschen Naam Ἑλένη (Helénē) un betekent
Corregimiento Santa Rosa
Corregimiento Santa Rosa betekent
Persepter
Een Persepter (ook Persetter) is een Schoolmeester vun de högere School (Gymnasium). Vun öllers her weern dat de Schoolmeesters, de Latinsch un Greeksch bipuhlt harrn. Hüütvandag warrn all de Schoolmeesters op de högere School Persepter naamt.
Wo dat vun afkümmt
Dat Woord Persepter kümmpt vun dat latinsche Praeceptor. So heet Philipp Melanchthon denn ook Praeceptor Germaniae, watt heet: de Persepter vun Düütschland.
Eerdradar
För’t Afstrahlen un Opnehmen vun de korten Impuelsen warrt breedbannige Antennen bruukt, vör allen de Vivaldi-Antenn, de för ultrakorte Impulse sünners goot egent is. Arbeit warrt mit Frequenzen in’t Rebeet vun 1 bit 1000 MHz. Mit Eerdradar kann man nipp un nau de flachen Schichten ünnersöken, aver deep kummt man dormit nich in de Eer. Allgemeen geelt: je höger de Frequenz, ümso beter kann man Strukturen in de Eer oplösen. Man gliektietig stiggt dorbi dat Dämpen vun’t Signal un man kummt nich mehr so deep rin.
Radargramm
thumb|upright=1.2|Radargramm mit en Profil över Kiesschüten ut de Würmiestiet Dat Resultat vun en Radarmeten warrt in en Radargramm dorstellt, as op dat Bild to sehn is. De Afstand twüschen de düstergrönen Sennantenn to de Empfangsantenn blifft gliek. Jeed Meten maakt en piele Reeg in dat Bild. Dör’t Schuven vun dat Meetinstrument över dat Profil kriggt man so en twee-dimensional Bild vun de Reflexionen in’n Ünnergrund.
De eersten Signalen duukt na ruchweg 5 ns op. Se hebbt den direkten Weg över de Luft nahmen un wiest, dat de Antennen en Afstand vun 2 harrn. To’n Ümwanneln vun de Looptiet vun dat Signal in en Deep (Tiet-Deepen-Ümwanneln) warrt de Utbreedsnelligkeit vun dat elektromagneetsche Signal bruukt in dat Medium dör dat dat dörlopen deit. De Snelligkeit hangt vun de elektromagneetschen Egenschoppen vun dat Material af. För de Ümwanneln sünd also wietere geologische Informatschonen nödig, de een to’n Bispeel ut Bohren kriegen deit.
Anwennen
thumb|SHARAD Radargramm; Deepenprofil an de intekenten Spor langs Mit dat Boddenradar kann man de flachen Strukturen vun’n Ünnergrund utforschen ahn dor groot in buddeln to möten. De Indringdeep is bi Ingenieurs-Redschoppen also blots en poor Meter. Sünners goot arbeit dat Eerdradar bi de Söök na dat Grundwater, as de Waterhorizont för de Radarbülgen en dullen Reflekter dorstellt. Man, dat is ok en Grund, worüm man nich so ganz deep kummt mit disse Technik. Anwennt warrt disse Technik bi geologische un geotechnische Fragen, to’n Bispeel bi de Söök na Sand un Kies, för Bogrundünnersöken t. B. in’n Barg- un Tunnelbo oder in de Archäologie bi’t Ünnersöken vun Fundsteden. Bi’t Militär kann dat Eerdradar to’n Söken vun Landminen insett warrn.
De Ruumsond Mars Express hett en Radareenheit (MARSIS) an Boord un ünnersöcht dormit den Bodden vun’n Mars in en Deep bit to fief Kilometers. De Antennenastand to’n Bodden is grötter as 300 km un bedriggt gröttstenfalls 800 km. Mit dat Radar kann de Sond ok Strukturen vun de Ionosphäär ünnersöken.
Bohrlockradar
En sünnere Anwennen vun’t Eerdradar is dat Bohrlockradar, dat egens för Bohrlöcker entwickelt is. In de Eerdphysik warrt Testbohren maakt, üm de Egenschoppen vun’t Material to ünnersöken. In dissen Tosamenhang künnt Radarsystemen för Bohrlöcker de Ümgegend vun de Bohren un jemehr Egenschoppen utforschen ahn in den Ünnergrund wieter intogriepen. Dorbi warrt vör allen omnidirekschonale Empfangsantennen insett, de den Afstand to en Reflekter meten doot, aver nich den Winkel, vun wo dat Signal kummt. Mit Richtsensitive Antennen kann man dorgegen den Afstand un de Richt vun dat reflekteerte Echo meten.
Bruno Souza
Bruno Souza is de Naam von
* Bruno Bezerra de Menezes Souza (* 1977), brasiliaanschen Handballspeler,
Jens Holmboe
Jens Holmboe is de Naam von
* Jens Holmboe (1752–1804), noorweegschen Landvaagd,
Grashoff
Grashoff betekent
Thomas Edward Bowdich
Thomas Edward Bowdich (* 20. Juni 1791 in Bristol; † 10. Januar 1824 bi Bathurst) weer en britischen Avendürer, Schriever un Zooloog.
Grashoff
Kiek ok bi: Grasshoff, Grashof, Graßhoff.
Thomas Edward Bowdich
Dör Hülp vun sien Unkel J. Hope-Smith, de de Guvernör vun de britische Siedlungen an de Goldküst weer, kreeg Bowdich en Anstellen as Sekretär in’n Deenst vun de African Company of Merchants, de em 1814 na Cape Coast schicken dei. 1817 schicken se em tosamen mit twee Kollegen na Kumasi to’n König Osei Bonsu vun Ashanti op en Mission, de dat Sekern vun de britische Kuntrull över de Inwahners an de Küst to ehr Opgaav harr. Besünners dör dat diplomaatsche Geschick vun Bowdich kunn de Mission mit Spood afslaten warrn. 1818 keem Bowdich na England trüch un geev een Johr later den Bericht över siene Mission un siene Beobachtungen in Kumasi rut. Siene afrikaansche Sammlung schenk he dat Britische Museum. Bowdich attackeer apentlich dat Leid vun’t Afrikaansche Kommittee. Siene Raatslääg weren Grundlaag bi de Övernahm vun de direkte Kuntrull över de Goldküst dör de britische Regeren.
Bowdich leev vun 1820 bet 1822 in Paris, wo he Mathematik un Naturwetenschoppen studeer. He harr en eng Verhältnis to Georges Cuvier, Alexander von Humboldt un annere Naturwetenschoplers. In de Tiet in de he in Frankriek weer, schreev Bowdich blangen diverse Warken över Afrika ok wetenschopliche Arbeiden. Ut zooloogsche Sicht sien bedüdendst Wark weer An analysis of the natural classifications of Mammalia, for the use of students and travelers, in dat he dree systemaatsche Gruppen vun Söögdeerter as tosamenhöörig erkennen dei un ehr Kennteken beschreev: de Röövdeerter (Carnivora), Gnaagdeerter (Rodentia) un Insektenfreters (Insectivora).
An’n 10. Januar 1824 bleev he na en Malaria-Infekschoon bi Landvermetensarbeiden in’t hüdige Gambia dood.
Corregimiento Santo Domingo
Corregimiento Santo Domingo betekent
Zondergeld
Zondergeld is de Familiennaam von
Devon (Geologie)
Dat Devon is in de Eerdhistorie de veerte Periood (in de Geochronologie) un dat veerte System (in de Stratigrafie) binnen dat Paläozoikum. Anfungen is dat Devon vör ruugweg 416 Millionen Johren un weer vör üm un bi 359,2 Millionen Johren wedder to Enn. Vör dat Devon weer de Periood vun’t Silur, achterna keem dat Karbon.
Burutu
Burutu betekent
Devon (Geologie)
Indelen von’t Devon
Dat System von’t Devon hett so bi 57 Millionen Johr duurt un warrt in dree Serien deelt:
Klima
Dat Klima in’t Devon weer op de ganze Welt mehr warm un dröög. De Ünnerscheed in de Temperatur twischen de Poolrebeden un den Äquater weer ringer as vondaag. De Seespegel leeg temlich hoog, denn dor weer man kuum Water in Form von Landies bunnen. In de Ümgegend von’n Süüdpool hett dat dormaals in de Bargen von Gondwana Gletschers geven, aver dat hett ans keen Iesdeek geven.
Levewesen
Vör so 360 Millionen Johr sünd bi dat Kellwasser-Begeevnis üm un bi 50 % von all Oorden utstorven.
En tweet Utstarv-Begeevnis, dat Laatdevoonsche Utstarv-Begeevnis, hett dat an de Grenz von dat Devon na dat Karbon geven. Dor sünd de Tabulata un Stromatoporen bi utstorven.
Planten
De Landplanten, de sik in’t Ordovizium billt harrn, hebbt sik in’t Devon wieder utbreedt. Wichtige Gruppen von Planten in’t Devon weren Rhynia, Baragwanathia, Zosterophyllum, Taeniocrada un Asteroxylon. In de fossilen Worteln von Asteroxylon un Rhynia sünd de betherto öllsten Bewiesen för de Mykorrhiza funnen worrn. De Mykorrhiza sünd en Symbioos von Planten mit Pülzoorden, de de Plant helpt, Water ut’n Bodden to trecken. Düsse Symbioos weer en wichtigen Schridd, dat de Planten op dat faste Land Foot faten kunnen. In’t Bavendevon hebbt sik denn ok de eersten Bööm un Hölter billt, de denn ok de öllsten Köhlenlagers billt tüügt hebbt.
Dat Moss Pallaviciniites devonicus ut dat Bavendevon is de öllste Nawies för Moss.
Dör de extra Planten, de sik nu överall op Land utbreedt hebbt, hett de Photosynthees düchtig toleggt un de Suurstoff-Andeel in de Luft is jümmer mehr stegen (dat Maximum weer denn in’t Karbon bi 35 %).
Deerten
De Fisch un besünners de Panzerfisch hebbt in’t Devon en temlich grote Reeg Oorden utbillt. De gröttste Fisch un ok dat gröttste Deert allgemeen weer Dunkleosteus, de so söss Meter un villicht bet negen Meter lang worrn is un bi een Tünn wegen dee. Ok de Aconthodii hebbt en grote Veelfalt wiest. In’t Devon nee opkamen sünd ok de Coelacanthimorpha un de Dipnoi.
Na dat Enn von’t Devon hen sünd de eersten Veerföter opkamen. Ichthyostega un Acanthostega hebbt wohrschienlich amphibisch in de See un an Land leevt.
In dat Emsium sünd de Ammoniten opkamen, de in dat Middel- un Bavendevon al to de wichtigen Fossilgruppen höört.
Penner
Penner is de Familiennaam von
Kiek ok bi: Penners, Pänner.
Råbjerg Mile
thumb|450px|Råbjerg Mile
De Råbjerg Mile hett sik vör 300 Johren billt un 1775 de Kark vun Skagen ünner sik begraven.
Kommun Ringerike
De Kommun Ringerike is ene Gemeend in dat Amt Buskerud in Norwegen. Se hett 28.197 Inwahners (Stand 2006) op en Rebeet vun 1.553,0 km². De Sitt vun de Verwalten is in Hønefoss. De Kommun bruukt offiziell de Schrievnorm Bokmål för dat Norweegsche.
Demografie
2004 weren 5 % vun de Inwahners buten Norwegen boren.
Strybing
Strybing is de Familiennaam von
Strybing betekent ok
Gisborne
Gisborne betekent
Gisborne oder Gisbourne is de Familiennaam von
Buruni
Buruni betekent
José de Souza
José de Souza is de Naam von
* José de Souza (José Maurice de Souza Brice; * 1963), Löper ut Benin,
David Fonseca
David Fonseca is de Naam von
Gayford
Gayford is de Familiennaam von
David Fonseca
* David Fonseca (1954–2015), Politiker ut Belize,
Penisköker
duum|Koteka ut Neeguinea En Penisköker (bi de Dani vun Neeguinea ok Koteka) is en Kleedungsstück, wat mehrsttiets ut ene Kalebass maakt warrt. Welk Naturvölker in Neeguinea, Amerika un Afrika bruukt dat oder hebbt dat bruukt, den Penis to verdecken. De Penisköker warrt mit en Band üm de Hüft fastbunnen. Ok Peniskökers, de mit en Band üm’n Hals fast maakt warrt, gifft dat. As de Europäers to disse Völker kemen, dor hebbt se faken seggt, dat schullen se nich mehr dragen, vun wegen, dat de Europäers menen, dat dat nich ganz wied weg vun naakt weer. Dat gell as primitiv. 1971 hett de Regeren vun Indonesien sogor en Operatschoon Koteka (Operasi Koteka) maakt, dat de Mannslüüd vun de Dani europääsche Büxen kregen schullen. Aver de Dani hebbt ehr Kotekas wieder dragen.
Corregimiento Pocrí
Corregimiento Pocrí betekent
Gravity
Gravity betekent
Landolt
Landolt betekent
Zoning
Zoning betekent
Vosshusen
Vosshusen betekent
Robert Fuest
Robert Fuest (* 30. September 1927 in London, Grootbritannien; † 21. März 2012 ok dor ) is en britischen Speelbaas, Dreihbookschriever un Szenenbillner.
Grasshoff
Grasshoff is de Familiennaam von
Robert Fuest
Leven un Wark
Speelbaas weer he ok bi de Romanverfilmen „Wuthering Hights“ (dt.: Sturmhöhe) mit Timothy Dalton un in Thrillers as „And soon the darkness“ (dt.: Tödliche Ferien), de woll gode Kritiken kregen harr, man weertschopplich nich veel Spood harr, oder de in de USA dreihte Horrorfilm „The devil’s rain“ (dt.: Nachts, wenn die Leichen schreien). De is man aver so vun de Kritikers tonicht maakt worrn, dat dordör ok sien Loopbahn Schaden nahmen hett.
Grasshoff
Kiek ok bi: Graßhoff, Grashoff, Grashof, Graßhof.
Johnny Briceño
duum|Johnny Briceño 2018 Johnny Briceño (Juan Antonio Briceño, John Briceño; * 17. Juli 1960 in Orange Walk) is en Politiker ut Belize (PUP). He is siet November 2020 Premierminister von Belize.
Buruma
Buruma betekent
Robert Fuest
Leven un Wark
Mitt vun de 1970er Johren weer Fuest vör allen bi Feernsehprodukschonen aktiv, de tomeist ubekannt bleven sünd. De eenzige Film ut jüngere Tiet, de en beten wat bekannter worrn is, weer de Erotikfilm „Aphrodite“ (dt.: Aphrodite – Im Wendekreis der Begierde) mit Horst Buchholz, de in Greekenland dreiht worrn is.
Io
Io betekent
Buruma
Buruma is de Familiennaam von
Robert Fuest
Leven un Wark
Neven sien Arbeit as Speelbaas nu Szeenbillner hett Fuest ok eenige Dreihböker schreven, t. B. för „Dr. Phibes rises again“. Ok söss Folgen vun de Feernsehreeg „The Optimist“ hett he schreven. Vun disse Serie weer he ok de Speelbaas.
Utteken
Robert Fuest is 1974 mit de Medalla Sitges en Oro de Ley vun dat Katalaansch Internatschonal Filmfestival as Best Speelbaas för den Film Dr. Phibes rises again uttekent worrn.
Io
IO is afkört för
Graßhoff
Graßhoff is de Familiennaam von
Kiek ok bi: Grashoff, Grasshoff, Graßhof, Grashof.
Johnny Briceño
He is Maat von de People’s United Party (PUP). He is 1994 in’n Stadtraad von Orange Walk wählt worrn un harr dor twee Legislaturperioden lang bet 2001 en Mandaat.
1996 is he as Viez-Parteibaas von de PUP wählt worrn, wat he bet 2008 bleven is.
Bi de Parlamentswahl in Belize 1993 weer he Kannedaat för de PUP in’n Wahlkreis Orange Walk Zentraal un hett de Wahl mit 55,7 % von de Stimmen gegen Leliz Carballo von de UDP wunnen. Ok bi de Wahlen 1998 (66,41 % von de Stimmen gegen Ruben Campos, UDP), 2003 (61,57 % gegen Miguel Urbina, UDP), 2008 (52,16 % gegen Rosendo Urbina, UDP, un Alvaro Espejo Jr., NRP), 2012 (57,91 % gegen Denni Grijalva, UDP) un 2015 (52,12 % gegen Denny Grijalva Cruz, UDP, un Phillip De La Fuente, BPP) kunn he sik in’n sülven Wahlkreis wedder dörsetten.
Dormit is he siet 1993 Afornten von dat Repräsentantenhuus von Belize.
An’n 5. Januar 2004 hett em Juan Vildo Marin as Ümweltminister aflööst. Tosätzlich weer Briceño von’n 18. August 2004 bet 28. Dezember 2004 tohoop mit Joe Coye Staatsminister in dat Ministerium för Finanzen ünner Minister Said Musa.
Al an’n 28. Dezember 2004 hett Briceño dat Amt as Minister för Ümwelt wedder övernahmen. An’n 14. Juli 2005 hett he tosätzlich dat Ministerium för Lokale Verwaltung övernahmen, wat he aver al an’n 12. April 2006 wedder an Joe Coye afgeven müss.
Minister för Natürliche Ressourcen un Ümwelt is Briceño noch bet to’n 5. Juni 2007 bleven. An’n sülven Dag hett he ok as Viez-Premierminister ophollen. De Ministerposten hett Florencio Marin Sr. övernahmen un as Viez-Premierminister Juan Vildo Marin.
Na de verloren Wahlen von 2008 hett Briceño dat Amt as Parteibaas von de PUP von Said Musa övernahmen. He is bet 2011 Parteibaas bleven, as Francis Fonseca övernahmen hett. 2016 hett Fonseca düt Amt wedder an Briceño afgeven. In düsse Tied (2008 bet 2011 un siet 2016) weer he ok Oppositschoonsföhrer in dat Repräsentantenhuus.
Mount Albert Edward
Mount Albert Edward betekent
João de Souza Lima
João de Souza Lima is de Naam von
Rebel
Rebel betekent
Rebel is de Familiennaam von
Oswald Andrae
Oswald Andrae (* 26. Juni 1926 in Jever; † 19. Februar 1997 in Sanderbusch) weer en plattdüütschen Schriever.
Leven
Andrae is 1926 in Jever as Söhn vun en Uhrmaker boren un hett dor ok de Oberschool besöcht. In de Johren 1943/1944 weer he Luftwaffenhelper un denn Sanitäter bi’n Volkssturm. 1946 hett he sien Abitur maakt un denn Ogenoptiker lehrt.
Zonneveld
Zonneveld is de Familiennaam von
Lashly
Lashly is de Familiennaam von
Lashly betekent ok
Steern (Astronomie)
thumb|Künstlerisch Dorstellen vun’n Steern 10 Lacertae Steern (lat. stella oder astrum; ohdt. sterno) is in de Astronomie de Beteken för en Gaskugel, de riek an Masse is un vun sülvst lüchten deit. In’n allgemenen Spraakbruuk warrt aver tomeist all Himmelskörpers as Steern betekent, de as Punkt an’n Himmel to sehn sünd. To dat wichtigste Weten vun de modernen Astronomie tellt, dat meist all Lichtpunkten an’n Nachthimmel Fixsteerns sünd, de wiet weg sünd vun de Eer.
Eestland
Spraken
Amts- un Natschonalspraak is Eestnisch. Eestensch is ene finno-ugrische Spraak un warrt vun bi 70 % vun de Inwahners snackt. De gröttste Deel vun de annern 30 % snackt Russ’sch. De eestnische Dialekt vun’n Süden un dorbi besünners dat Võro warrt faken as egene Spraak ansehn. Võro warrt vun üm un bi 70.000 Lüüd vör allen in dat Amt Võru snackt.
Steern (Astronomie)
Översicht
De meisten Steerns bestaht ut hitt (gasförmig) Plasma, dat Strahlenenergie bargt, de binnen den Steern dör Karnfusion tüügt warrt. To de Steerns tellt aver ok to’n Bispeel Witte Dwargsteerns oder Neutronensteerns, wat kumpakte Endtostännen in de Steernentwickeln dorstellt, bi de keen Karnfusion mehr aflöpt, man blots noch Strahlen dör jemehr Restwarms afgeven warrt.
Eestland
Ethnien
Na Tallen vun dat eestnische Butenministerium vun 2007 sett sik de Inwahners vun Eestland so tohoop:
Steern (Astronomie)
Översicht
De Sünn is de eenzige Steern, op den man vun de Eer ut Strukturen kennen kann. De annern Steern sünd meist all to wiet weg dorför: Mit de optischen Instrumenten, de wi vundaag hebbt, sünd se blots as Punkten to sehn oder, nipp un nau seggt, as Böögschieven. Blots Överresen, de teemlich neeg staht, as Beteigeuze oder Mira, künnen mit de modernsten Teleskopen al as richtige Schiev dorstellt warrn sogors mit resenhafte Sünnplacken dorop.